

SESSIÓ EXTRAORDINÀRIA, 13 DE DESEMBRE DE 2010, 20:30 HORES

A Colldejou, essent les 20:30 hores del dia tretze de desembre de dos mil deu, se celebra sessió extraordinària al Salo de Plens de l’Ajuntament de Colldejou.

ASSISTENTS:

Alcalde:	Marcel Salsench Escoda
		
Regidors:	Jordi Sierra Salsench
		Xavier Ferré Salsench
		Francisco Moreno Fernandez
		Joan Llorens Rofes

Secretari:	Mario Rofes Salsench

ORDRE DEL DIA:

1.- Aprovació provisional de l’Ordenança Fiscal reguladora de la Taxa per aprofitament especial del domini públic municipal a favor d’empreses explotadores de serveis de telefonia mòbil.

La Disposició transitòria 5a de la Llei 51/2002, de 27 de desembre, de reforma de la Llei 39/1988, de 28 de desembre, reguladora de les hisendes locals atribueix als ajuntaments la possibilitat d’aplicar ordenances fiscals per la regulació dels tributs municipals.

Per resolució de l’alcaldia del dia 1 de desembre de 2010 es va acordar iniciar l’expedient de nova imposició de ordenances fiscals de cara al present exercici de 2011

El secretari interventor d’aquest ajuntament ha emès informe en data 3 de desembre de 2010, i ha presentat un esborrany de projecte de les ordenances amb el corresponent estudi econòmic.

Per això,  EL PLE ACORDA:

Primer.- Aprovar provisionalment per a l’exercici 2011 la imposició de la  Ordenança Fiscal “Taxa per aprofitament especial del domini públic municipal a favor d’empreses explotadores de serveis de telefonia mòbil”, juntament amb el corresponent estudi econòmic.

Segon.- Exposar-la al públic en el tauler d’anuncis de l’Ajuntament i en el Butlletí Oficial de la Província de Tarragona, per termini de 30 dies  per tal que els interessats presentin, si escau, les corresponents reclamacions.

Tercer.- Si transcorregut el termini no s’han presentat reclamacions, l’acord d’aprovació provisional esdevindrà definitiu, sense necessitat d’un nou acord plenari en aquest sentit.

No havent-hi més punts a tractar, a les 23:40 hores es dona per acabada la sessió, de la qual s’aixeca aquesta acta que signen els assistents i jo, el Secretari, que certifico.
